CELEX: C2007/056/64
Language: sk
Date: 2007-03-10 00:00:00
Title: Vec T-6/07: Žaloba podaná 2. januára 2007 – Galderma/ÚHVT – Lelas (Nanolat)

10.3.2007   
            
            
               SK
            
            
               Úradný vestník Európskej únie
            
            
               C 56/34
            
         Žaloba podaná 2. januára 2007 – Galderma/ÚHVT – Lelas (Nanolat)
   (Vec T-6/07)
   (2007/C 56/64)
   Jazyk žaloby: nemčina
   Účastníci konania
   
      Žalobca: Galderma SA (Cham, Švajčiarsko) (v zastúpení: N. Hebeis, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Tihomir Lelas
   Návrhy žalobcu
   
               —
            
            
               zrušiť rozhodnutie štvrtého odvolacieho senátu z 25. októbra 2006 vo veci R 0146/2006-4 v rozsahu, v akom zamietol námietku proti výrobkom „lieky; farmaceutické, zverolekárske výrobky a hygienické prípravky; mydlá; kozmetické prípravky, vlasové vody“,
            
         
               —
            
            
               zamietnuť prihlášku ochrannej známky Spoločenstva 003088986 „NANOLAT“ pre vyššie uvedené výrobky,
            
         
               —
            
            
               zaviazať Úrad pre harmonizáciu vnútorného trhu na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: Tihomir Lelas.
   
      Prihlasovaná ochranná známka: slovná ochranná známka „Nanolat“ pre výrobky zaradené do tried 1, 3 a 5 (prihláška č. 3 088 986).
   
      Majiteľ ochrannej známky alebo označenia, ktoré je základom námietky: žalobca.
   
      Ochranná známka alebo označenie, ktoré je základom námietky: nemecká slovná ochranná známka „TANNOLACT“ pre výrobky zaradené do triedy 5.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia (ES) č. 40/94 (1), keďže existuje nebezpečenstvo zámeny medzi spornými ochrannými známkami.
   
      (1)  Nariadenie Rady (ES) z 20. decembra 1993 o ochrannej známke spoločenstva (Ú. v. ES L 11, 1994, s. 1; Mim. vyd. 17/001, s. 146).